કુમારસ્વામીએ ‘ઓપરેશન કમલ’નો જે ઉલ્લેખ કર્યો છે એ 2008માં કર્ણાટક વિધાનસભા ચૂંટણી વખતનો છે. એ વખતે ભાજપ સૌથી મોટા પક્ષ તરીકે ઊભરી આવ્યો હતો, પરંતુ સ્પષ્ટ બહુમતી મેળવી શક્યો નહોતો. એ વખતે ભાજપે જેડીએસના 4 અને કોંગ્રેસના 3 વિધાનસભ્યોનું પક્ષાંતર કરાવ્યું હતું અને રાજ્યમાં સરકાર રચવામાં સફળ થયો હતો. જે લોકોએ એમના પક્ષમાંથી પક્ષાંતર કર્યું હતું એમને ઊંચા વળતર, ચૂંટણીમાં ફરી જીત તથા સરકારી સંસ્થાઓમાં મહત્વના હોદ્દાઓ પર નિમણૂકના વચન આપવામાં આવ્યા હતા.